OpenLLM-France/wikimedia huggingface dataset:
# Capron (Virgínia)

Capron és una població dels Estats Units a l'estat de Virgínia. Segons el cens del 2000 tenia 167 habitants.

## Demografia

Segons el cens del 2000, Capron tenia 167 habitants, 72 habitatges, i 45 famílies. La densitat de població era de 403 habitants per km².
Dels 72 habitatges en un 26,4% hi vivien nens de menys de 18 anys, en un 48,6% hi vivien parelles casades, en un 11,1% dones solteres, i en un 37,5% no eren unitats familiars. En el 36,1% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,04.
Per edats la població es repartia de la següent manera: un 24% tenia menys de 18 anys, un 6% entre 18 i 24, un 30,5% entre 25 i 44, un 23,4% de 45 a 60 i un 16,2% 65 anys o més.
L'edat mediana era de 41 anys. Per cada 100 dones de 18 o més anys hi havia 95,4 homes.
La renda mediana per habitatge era de 45.000 $ i la renda mediana per família de 50.833 $. Els homes tenien una renda mediana de 36.750 $ mentre que les dones 25.417 $. La renda per capita de la població era de 22.588 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Capron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Capron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Charlotte Court House

Charlotte Court House és una població dels Estats Units a l'estat de Virgínia. Segons el cens del 2020 té una població de 505 habitants.

## Demografia

Segons el cens del 2000, Charlotte Court House tenia 404 habitants, 148 habitatges, i 104 famílies. La densitat de població era de 39,4 habitants per km².
Dels 148 habitatges en un 23% hi vivien nens de menys de 18 anys, en un 54,1% hi vivien parelles casades, en un 13,5% dones solteres, i en un 29,1% no eren unitats familiars. En el 26,4% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,9.
Per edats la població es repartia de la següent manera: un 18,1% tenia menys de 18 anys, un 10,4% entre 18 i 24, un 27% entre 25 i 44, un 24,8% de 45 a 60 i un 19,8% 65 anys o més.
L'edat mediana era de 41 anys. Per cada 100 dones de 18 o més anys hi havia 106,9 homes.
La renda mediana per habitatge era de 33.000 $ i la renda mediana per família de 42.500 $. Els homes tenien una renda mediana de 26.500 $ mentre que les dones 20.313 $. La renda per capita de la població era de 26.657 $. Entorn del 7,8% de les famílies i el 13,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Charlotte Court House town, Virginia». United States Census Bureau. Oficina del Cens dels Estats Units, 2020. [Consulta: 10 maig 2022].
* 1 2 3 «Fact Sheet- Charlotte Court House». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Charlotte Court House». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Edinburg (Virgínia)

Edinburg és una població dels Estats Units a l'estat de Virgínia. Segons el cens del 2000 tenia 813 habitants.

## Demografia

Segons el cens del 2000, Edinburg tenia 813 habitants, 385 habitatges, i 220 famílies. La densitat de població era de 424,2 habitants per km².
Dels 385 habitatges en un 20,5% hi vivien nens de menys de 18 anys, en un 42,6% hi vivien parelles casades, en un 9,9% dones solteres, i en un 42,6% no eren unitats familiars. En el 35,8% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,71.
Per edats la població es repartia de la següent manera: un 18,1% tenia menys de 18 anys, un 8,4% entre 18 i 24, un 27,6% entre 25 i 44, un 24,6% de 45 a 60 i un 21,4% 65 anys o més.
L'edat mediana era de 41 anys. Per cada 100 dones de 18 o més anys hi havia 88,1 homes.
La renda mediana per habitatge era de 30.655 $ i la renda mediana per família de 37.986 $. Els homes tenien una renda mediana de 29.000 $ mentre que les dones 18.021 $. La renda per capita de la població era de 18.993 $. Entorn del 5,4% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edinburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Edinburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Línia 1 (Metro de São Paulo)

Línia 1 do Metro de São Paulo o Línia 1 Blau (en portuguès: Linha 1 do Metrô de São Paulo) és una línia de ferrocarril de trànsit ràpid del Metro de São Paulo. Va ser la primera línia de metro construïda al Brasil i actualment compta amb 23 estacions i una longitud de 20,2 quilòmetres. Va ser inaugurat el 14 de setembre 1974 i la seva última ampliació es va inaugurar el 29 d'abril de 1998. És el segon línia més ocupada del sistema, només superada per la Línia 3.

## Enllaços externs

* (portuguès) Història de la Línia 1 do Metro de São Paulo Arxivat 2011-01-12 a Wayback Machine.
* (portuguès) Mapa del sistema Arxivat 2011-01-12 a Wayback Machine.
# Cross Roads (Pennsilvània)

Cross Roads és una població dels Estats Units a l'estat de Pennsilvània. Segons el cens del 2000 tenia 518 habitants.

## Demografia

Segons el cens del 2000, Cross Roads tenia 518 habitants, 175 habitatges, i 149 famílies. La densitat de població era de 106,4 habitants per quilòmetre quadrat.
Dels 175 habitatges en un 44% hi vivien nens de menys de 18 anys, en un 77,7% hi vivien parelles casades, en un 5,1% dones solteres, i en un 14,3% no eren unitats familiars. En el 10,3% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,19.
Per edats la població es repartia de la següent manera: un 31,1% tenia menys de 18 anys, un 6,4% entre 18 i 24, un 33,6% entre 25 i 44, un 23% de 45 a 60 i un 6% 65 anys o més.
L'edat mediana era de 34 anys. Per cada 100 dones de 18 o més anys hi havia 96,2 homes.
La renda mediana per habitatge era de 57.750 $ i la renda mediana per família de 60.556 $. Els homes tenien una renda mediana de 40.000 $ mentre que les dones 31.875 $. La renda per capita de la població era de 20.063 $. Entorn del 2,5% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cross Roads». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cross Roads». American Fact Finder. Oficina del Cens dels Estats Units, 12-01-2010.
# Hylophilus

Hylophilus és un gènere d'ocells de la família dels vireònids (Vireonidae ).

## Taxonomia

Segons la Classificació del Congrés Ornitològic Internacional (versió 13.1, 2023) aquest gènere està format per 8 espècies:
* Hylophilus amaurocephalus - vireó ullgrís.
* Hylophilus poicilotis - vireó coronat.
* Hylophilus olivaceus - vireó olivaci.
* Hylophilus pectoralis - vireó capgrís.
* Hylophilus brunneiceps - vireó capbrú.
* Hylophilus thoracicus - vireó de Rio de Janeiro.
* Hylophilus flavipes - vireó de matollar.
* Hylophilus semicinereus - vireó pitgrís.

## Referències

* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# Pilar Bernabé García

Maria Pilar Bernabé García (València, 1979) és una política valenciana, delegada del Govern de la comunitat valenciana des de juny de 2022 i secretària d'igualtat del PSOE des de desembre de 2024.
Militant del Partit Socialista del País Valencià (PSPV-PSOE) a la ciutat de València des dels 18 anys, Bernabé ha estat molt vinculada a la xarxa d'entitats socials del barri de Patraix, especialment al moviment escolta, el club de natació o el món de les falles.
L'any 2006 inicia la seua singladura política com a assessora al Grup Parlamentari Socialista de les Corts Valencianes i l'any 2011 canvia al Grup Municipal de l'Ajuntament de València fent tasques d'assessorament durant les dues legislatures que van d'aquell any fins al 2019. En aquest moment aconsegueix l'acta de regidora a les eleccions locals i s'incorpora a l'equip de govern encapçalat per Joan Ribó (Compromís) com a regidora delegada d'esports, emprenedoria i innovació econòmica, formació i ocupació i envelliment actiu.
No acaba la legislatura ja que el juny de 2022 fou nomenada Delegada del Govern a la Comunitat Valenciana en substitució de Gloria Calero. Pilar Bernabé és germana d'Antonio Bernabé, també socialista i que també va ocupar la Delegació del Govern espanyol a la Comunitat Valenciana.

## Referències

* 1 2 «Mª PILAR BERNABÉ GARCÍA 2019 - València». [Consulta: 27 juny 2022].
* ↑ «Pilar Bernabé entra a la nova executiva del PSOE com a secretària d'Igualtat». Vilaweb, 01-12-2024. [Consulta: 1r desembre 2024].
* ↑ S.L, EDICIONES PLAZA. «Bernabé, una trayectoria profesional vinculada a la política y al servicio público curtida en el mundo municipal» (en castellà). [Consulta: 27 juny 2022].
* ↑ S.L, EDICIONES PLAZA. «El PSOE elige a Pilar Bernabé para delegada del Gobierno en la Comunitat Valenciana y envía a Gloria Calero al Senado» (en castellà). [Consulta: 27 juny 2022].
# Prisma de Porro

Un prisma de Porro és un prisma reflectiu usat en certs dispositius òptics per a modificar la posició de la imatge. Se solen utilitzar en parells, formant un prisma Porro doble i una variant d'aquest últim és el prisma Porro-Abbe .
El seu nom es deu al seu inventor, l'enginyer i òptic italià Ignazio Porro. El prisma Porro bàsic és una peça de vidre de base triangular isòsceles amb un angle a 90 º. En el prisma doble s'enfronten dos prismes iguals rotats 90 º de manera que un reculli la imatge reflectida per l'altre. La imatge es reflecteix en les facetes que formen l'angle recte per un procés de reflexió interna total sortint per la faceta per la que va entrar i en la mateixa direcció però desplaçada i invertida en el pla definit per l'alçada del prisma. Aquests prismes poden truncar per l'aresta a 90 º per estalviar pes i mida.
En el prisma doble la imatge s'inverteix dues vegades en dos plans. Per aquest motiu es fan servir com a sistema de correcció d'imatge en prismàtics i altres instruments òptics. A més en augmentar la trajectòria que recorre la llum s'incrementa la distància focal, permetent reduir la grandària dels instruments òptics. Atès que la llum entra perpendicularment en el prisma aquesta no es dispersa. En invertir un nombre parell de vegades la imatge no s'inverteix d'esquerra a dreta. Les dues peces se solen enganxar amb adhesiu òptic.
El prisma Porro-Abbe és una variant que rep el seu nom pel físic alemany Ernst Abbe. És un prisma similar al prisma Porro doble, amb la particularitat que és d'una sola peça i les facetes d'entrada i sortida estan en diferent posició, si bé la transformació de la imatge és la mateixa.
# Conepatus

Conepatus és un gènere de mofetes nadiues de les Amèriques.

## Taxonomia

* Conepatus chinga - Mofeta dels Andes
* Conepatus humboldtii - Mofeta de la Patagònia
* Conepatus leuconotus - Mofeta de nas porcí oriental
* Conepatus semistriatus - Mofeta amazònica
Investigacions recents han dut a la conclusió que la mofeta de nas porcí occidental (anteriorment Conepatus mesoleucus) pertany a la mateixa espècie que la mofeta de nas porcí oriental i que Conepatus leuconotus és el nom correcte per la població combinada.

## Referències

* ↑ Western Hog-nosed Skunk
* ↑ Cuarón AD i Helgen H. Conepatus leuconotus. UICN 2008. Llista Vermella d'espècies amenaçades de la UICN, edició 2008, consultada el 24-10-2008.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Pensacola (Florida)

Pensacola és una ciutat portuària estatunidenca al Comtat d'Escambia, Florida, situada al nord-oest de l'estat. De 51.923 habitants (2010) si bé a la seva àrea metropolitana hi viuen 461.227 habitants.
És coneguda com la ciutat de les cinc banderes, car al llarg de la seva història han onejat les d'Espanya, França, Gran Bretanya, Estats Units i la dels Estats Confederats del Sud (1861-1865). Va ser l'escenari de la transcendental Batalla de Pensacola el 1781. Disposa d'una universitat des de 1967. Les principals activitats econòmiques són la indústria fustera, química i el turisme.

## Història

Fundada el 1698 pels espanyols, sota el mandat del governador Andrés de Arriola, si bé la presència espanyola s'inicia en el segle xvi: el 1559 Tristán de Luna y Arellano funda la vila de Santa María, destruïda poc després per un huracà. així es pot parlar de diversos períodes de dominació espanyola, amb altres intercalats de presència francesa i anglesa:
* Primer període sota sobirania espanyola 1559-1719
* Període sota sobirania francesa 1719-1722
* Segon període sota sobirania espanyola 1722-1763
* Període sota sobirania anglesa 1763-1781
* Tercer període sota sobirania espanyola 1781-1819.
Durant la Guerra d'Independència dels Estats Units es va produir la batalla de Pensacola (març-maig 1781), en la qual el governador espanyol de Louisiana Bernardo de Gálvez y Madrid derrota a les tropes angleses de John Campbell, assolint una victòria decisiva.
El 1819 passa a formar part dels Estats Units, que van forçar a Espanya a vendre Florida al govern nord-americà a canvi de mantenir les seves fronteres en l'Oest d'Amèrica del Nord segons el Tractat Adams-Onís.

## Vegeu també

* Territori de Florida
* Florida Occidental

## Referències

* ↑ «Find a County». National Association of Counties. [Consulta: 7 juny 2011].
* ↑ «Annual Estimates of the Population of Metropolitan and Micropolitan Statistical Areas: April 1, 2000 to July 1, 2009 (CBSA-EST2009-01)» (CSV). 2009 Population Estimates. United States Census Bureau, Population Division, 2009. [Consulta: 1r març 2011].
* ↑ John E. Worth, The Tristán de Luna Expedition, 1559–1561, http://uwf.edu/jworth/spanfla_luna.htm Arxivat 2016-06-30 a Wayback Machine.
* ↑ Johnson, Jane. «Santa Rosa Island - a History (Part 1)» (PDF). [Consulta: 6 març 2007].
* ↑ Pinson, Steve. «The Tristan de Luna Expedition». Pensacola Archeology Lab. [Consulta: 6 març 2007].
* ↑ Cronología histórica, 1722
* ↑ Jane E. Dysart, "Another Road to Disappearance: Assimilation of Creek Indians in Pensacola, Florida during the Nineteenth Century", The Florida Historical Quarterly, Vol. 61, No. 1 (July 1982), pp. 37–48, Published by: Florida Historical Society, Article Stable URL: http://www.jstor.org/stable/30146156, accessed 26 June 2014

## Enllaços externs

* Web de la ciutat (anglès)
* Portal turístic (anglès)
* Societat d'Història de Pensacola (anglès)
# Joan XI

Joan XI (Roma, 910 - Roma, 935) va ser Papa de Roma entre 931 i 935. Fou fill de la relació il·legítima de la dama Mariozza i del Papa Sergi III. És el setè papa del període conegut com a Pornocràcia. Criat en els millors ambients de la Roma del segle X, fou elegit papa el març del 931. El 932, caiguda la mare del poder, va quedar sotmès a la voluntat de son germanastre Alberic II. Probablement va morir enverinat el desembre del 935.

## Referències

* ↑ Williams, George L. Papal Genealogy: The Families and Descendants of the Popes (en anglès). McFarland & Company Inc., 1998, p. 15.
* ↑ «Pope John XI». A: Charles Herbermann. Catholic Encyclopedia. Nova York: Robert Appleton Company, 1913.
* ↑ «Documenta Catholica Omnia» (en llatí). Cooperatorum Veritatis Societas.
# Mofeta tacada oriental

La mofeta tacada oriental (Spilogale putorius) és una mofeta petita nadiua de l'est dels Estats Units.
Aquesta mofeta petita (40-58 cm) té un cos més similar al de les mosteles que el de la mofeta tacada. Les ratlles de la mofeta tacada oriental tenen un patró trencat. És una mofeta especialment activa, però també té més predadors que les altres mofetes (gats, linxs, mussols, humans, etc.). El seu hàbitat preferit són els boscos i les praderies.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Bandera de Washington DC

La Bandera del Districte de Colúmbia ve de l'escut d'armes de George Washington, primer president dels Estats Units, i la persona per la qual la ciutat rep el seu nom. Juntament amb la bandera de Maryland, es basa en l'heràldica anglesa.
La bandera es compon d'un fons blanc, amb tres estrelles vermelles per sobre de dues barres vermelles horitzontals.

## Història

Durant el primer segle després de la seva creació, el Districte no tenia una bandera. En canvi, feia servei diverses banderes no oficials, com la bandera de la Guàrdia Nacional de D.C. El 1938, el Congrés dels Estats Units va formar una comissió per triar una bandera original i oficial. La comissió va celebrar un concurs públic, i va recollir la proposta de Charles A.R. Dunn, un dissenyador gràfic, que inicialment havia proposat per al seu disseny el 1921.

## Vegeu també

* Banderes d'estats dels Estats Units d'Amèrica

## Referències

* ↑ (anglès) Flags of the World: District of Columbia (U.S.)
# Joan XI

Joan XI és el nom dels següents personatges:
* Papa Joan XI (Roma, 910 - 935), Papa de Roma (931-35)
* Joan XI d'Alexandria, Papa d'Alexandria i Patriarca de la Seu de Sant Marc (1427-52)
* Joan XI de Constantinoble, eclesiàstic bizantí
# Remolí

Un remolí és un gran volum d'aigua (o d'aire) giratori produït per marees oceàniques. En la imaginació popular, i només poques vegades en la realitat, poden tenir el perillós efecte de destruir embarcacions.

## Remolins marins

Els remolins marins són un cos d'aigua que gira ràpidament sobre si mateix. Normalment, gira al voltant d'una depressió central i, de vegades, al voltant d'una cavitat vertiginosa que arrossega els objectes de l'entorn cap al centre la qual cosa fa que aquest forat augmenti la seva grandària cada vegada més.
El més probable és que aquests remolins es formin després d'una forta sacsejada com un tremolor o terratrèmol, un tsunami o una maror o tempesta.

### Origen

Els remolins marins són deguts a la reunió de corrents i marees oposades, això passa quan els corrents oceànics colpegen roques allunyades de la costa o altres estructures costaneres o simplement per la força del vent actuant sobre l'aigua. També es formen per les irregularitats en els fons de conques i llits que solen provocar remolins en rius i llacs.

### Intensitat

La intensitat dels remolins és canviant, per exemple en el mar obert són gegants, però sense succió, com el del mar dels Sargassos a l'oceà Atlàntic, encara que antigament o estaven retinguts en el centre o podien ser llançats pels vents giratoris cap a les costes rocoses.
D'altra banda, els remolins amb gran moviment del vòrtex poden ser molt violents i són capaços d'enfonsar vaixells en les seves ràpides cavitats giratòries.

### Remolins més notables

Entre els remolins notables dels que es registren arreu del món hi ha el Caribdis a l'estret de Messina, entre la Itàlia continental i l'illa de Sicília, també hi ha el Maelstrom a les illes Lofoten, a prop de Noruega, el Whirlpool Ràpids sota les cascades del Niàgara i el Saltstraumen
Els dos remolins més importants:
* Caribdis
* Maelstrom

### Prevenció

Els remolins marins són impossibles de prevenir, ja que essencialment són un fenomen de la naturalesa, però existeix per a les "Forces Armades", un aparell amb el qual es poden veure les forces marines d'un remolí, aquest aparell percep el moviment de les plaques i dels corrents marins.

## Vegeu també

* Vòrtex
* Remolí de foc
* Tornado
Viccionari
# Focke-Wulf Fw 200

El Focke-Wulf Fw 200 Condor va ser un tetramotor monoplà alemany fabricat per Focke-Wulf que va entrar en servei com a transport de passatgers i més tard, a la Segona Guerra Mundial, com avió de reconeixement de llarg abast i com a bombarder antibucs a la Luftwaffe.

## Transport personal de Hitler

Adolf Hitler, seguint la recomanació del seu pilot personal Hans Baur, va ordenar un Fw 200 modificat i desarmat (la variant Fw 200 V3) com a transport aeri personal substituint el menys capaç Junkers Ju 52. Es va modificar un aparell de la versió per 26 passatgers de la Luft Hansa en un amb només 2 cabines amb diverses comoditats. La cabina principal comptava amb taula de fusta, blindatge i un portella específica per llançar-se amb paracaigudes. Seguint les preferències de Hitler l'avió tenia el marcatges "D-2600" i va ser anomenat "Immelmann III" en honor de l'as de la Primera Guerra Mundial Max Immelmann. Aquest avió va ser destruït en un bombardeig aliat a l'aeroport Tempelhof de Berlín del 18 de juliol de 1944.

## Operadors
### Operadors civils
#### Brasil

* Cruzeiro do Sul
* Serviços Aéreos Condor

#### Dinamarca

* Det Danske Luftfartselskab

#### Germany

* Deutsche Luft Hansa

#### Regne Unit

* BOAC

### Operadors militars
#### Germany

* Luftwaffe

#### Unió Soviètica

* Força Aèria Soviètica (capturat en la postguerra)

#### Espanya

* Força Aèria Espanyola (internat)

#### Regne Unit

* Royal Air Force (un avió)

## Especificacions (Fw 200C-3/U4)

Dades de Warplanes of the Luftwaffe
Característiques generals
* Tripulació: 5
* Capacitat: 30 tropes equipades en la configuració de transport de tropes
* Longitud: 23,45 m
* Envergadura: 32,85 m
* Alçada: 6,30 m
* Superfície de l'ala 119,85 m²
* Pes buit: 17.005 kg
* Pes màxim d'enlairament: 24.520 kg
* Motors: 4× motor radial de 9 cilindres, refrigerat per aire BMW/Bramo 323R-2, 895 kW cada un
Rendiment
* Velocitat màxima: 360 km/h (195 nusos) at 4.800 m
* Velocitat de creuer: 335 km/h at 4.000 m (velocitat màxima de creuer)
* Abast: 3.560 km
* Autonomia: 14 hpres
* Sostre de servei: 6.000 m
Armament
* Metralladores: *1 × canó automàtic de calibre 20 mm MG 151 (a la góndola apuntant a popa)
* 4 × metralladors de calibre 13 mm MG 131
* Bombes: Fins a 5.400 kg de bombes

## Referències

* ↑ Donald, David, ed. Warplanes of the Luftwaffe. London: Aerospace Publishing, 1994. ISBN 1-874023-56-5, p. 90.
* ↑ Green, William. War Planes of the Second World War: Volume 9 Bombers and Reconnaissance Aircraft. London: Macdonald, 1967, p. 79.